வேதமூர்த்தியின் இந்த முயற்சியை முறியடிப்பதற்காக மலேசிய பிரதமர் அப்துல்லா அகம்மது படாவி தனது அமைச்சரவையில் உள்ள தமிழ் அமைச்சர்களை தமிழகத்திற்கு இன்பச் சுற்றுலா அனுப்பியுள்ளார். இன்பச் சுற்றுலா வந்த இடத்தில் அவர்கள் தமிழக முதல்வர் கருணாநிதி, காங்கிரஸ் தலைவர் கிருஷ்ணசாமி, திராவிடர் கழக தலைவர் கி.வீரமணி ஆகியோரைச் சந்தித்து தமிழக தலைவர்கள் HINDRAF அமைப்பின் போரட்டத்திற்கு ஆதரவாக இல்லை என்பது போன்ற தோற்றத்தை ஏற்படுத்த முயற்சித்து வருகின்றனர். ராஜேந்திரன் என்பவர் தலைமையில் வந்துள்ள 34 தமிழ் எழுத்தாளர்கள் குழுவும் மலேசிய அரசுக்கு ஆதரவாக பேசியுள்ளனர். இவர்கள் 34 பேரும் 11-12-2207 தமிழக முதல்வரை சந்தித்தனர்.